94 DE AUGMENTIS SCIENTIARUM 



(de qua mine agimus), ne Curiae Praetorise intumes- 

 cant et exundent in tantum, ut praetextu rigoris 

 Legum mitigandi etiam robur et nervos iis incidant 

 aut laxent, omnia trahendo ad arbitrium. 

 APHORISMUS 44. 



Decernendi contra statutum expressum, sub ullo 

 sequitatis praetextu, Curiis Praetoriis jus ne esto. Hoc 

 enim si fieret, Judex prorsus transiret in Legislato- 

 rem, atque omnia ex arbitrio penderent. 

 APHORISMUS 45. 



Apud nonnullos receptum est ut Jurisdictio quae 

 decernit secundum aequum et bonum, atque ilia 

 altera quae procedit secundum jus strictum, iis- 

 dem Curiis deputentur : apud alios autem, ut diversis. 

 Omnino placet Curiarum Separatio. Neque enim 

 servabitur distinctio Casuum, si fiat commixtio Ju- 

 risdictionum : sed arbitrium Legem tandem trahet. 

 APHORISMUS 46. 



Non sine caussa in usum venerat apud Romanos 

 Album Praetoris, in quo praescripsit et publicavit 

 quomodo ipse jus dicturus esset. Quo exemplo Ju- 

 dices in Curiis Praetoriis regulas sibi certas (quan 

 tum fieri potest) proponere, easque publice affigere, 

 debent. Etenim optima est Lex, quse minimum re- 

 linquit arbitrio Judicis ; optimus Judex, qui minimum 

 sibi. 



Veriim de Curiis istis fusius tractabimus, cum 

 ad locum de Judiciis veniemus ; obiter tantum jam 

 locuti de iis, quatenus expediant et suppleant omissa 

 a Lege. 



